ไฮคิว!! คู่ตบฟ้าประทาน

***wwwwwไฮคิว!! คู่ตบฟ้าประทาน*** () เป็นการ์ตูนญี่ปุ่น ผลงานของ ฮารุอิจิ ฟุรุดาเตะ ตีพิมพ์ในนิตยสาร โชเน็งจัมป์รายสัปดาห์ ตั้งแต่เดือนกุมภาพันธ์ ปี 2555 ปัจจุบันมีฉบับรวมเล่มออกมาแล้ว 45 เล่ม (ญี่ปุ่น) และต่อมาถูกสร้างเป็นอนิเมะซีซั่นแรก ออกฉายในเดือนเมษายน ปี พ.ศ. 2557 (ญี่ปุ่น)
ซีซั่นที่สองของอนิเมะออกอากาศในตุลาคม ปี พ.ศ. 2558 (ญี่ปุ่น)

## เรื่องย่อ
เรื่องราวของ ฮินาตะ โชโย เด็กหนุ่มผู้เริ่มต้นเล่นวอลเลย์บอลหลังจากที่ได้เห็น "สมอลล์ไจแอนท์" ที่กำลังแข่งขันวอลเลย์บอลอยู่ ในสมัยที่เขายังเรียนในระดับประถมศึกษา หลังจากนั้น ฮินาตะ ได้ทุ่มเทอย่างมากให้กับการเล่นวอลเลย์บอล จนเขาสามารถพาทีมโรงเรียนยูคิงาโอกะเข้าร่วมการแข่งขันวอลเลย์บอลเป็นครั้งแรก และครั้งสุดท้ายสำหรับเขาในสมัยเรียนชั้นมัธยมศึกษาตอนต้น

แต่ทีมโรงเรียนยูคิงาโอกะของฮินาตะนั้นต้องพบกับความพ่ายแพ้อย่างย่อยยับให้กับทีมของ โรงเรียน คิตางาวะ ไดอิจิ ที่มีผู้เล่นอย่าง คาเงยามะ โทบิโอะ นักวอลเลย์บอลอัจฉริยะ ฉายา ราชาแห่งสนาม ร่วมอยู่ในทีมนั้นด้วย แม้การแข่งขันจะสิ้นสุดลงแล้ว แต่สำหรับตัวฮินาตะนั้นเขากลับมีความมุ่งมั่นและตั้งใจว่าสักวันหนึ่งเขาจะต้องเอาชนะ คาเงยามะ ให้จงได้

จนมาถึงชั้นมัธยมปลาย ฮินาตะ ได้เข้ามาเรียนที่โรงเรียนมัธยมปลายคาราสึโนะ และเข้าชมรมวอลเลย์บอล ฮินาตะต้องพบกับความประหลาดใจอย่างมาก เมื่อพบว่า คาเงยามะ คนที่เขาตั้งใจว่าจะต้องเอาชนะให้ได้ ก็อยู่ชมรมวอลเลย์บอลที่นี่ด้วยเหมือนกัน เมื่อเป็นเช่นนี้แล้ว ฮินาตะ จะทำเช่นไร เมื่ออดีตคู่แข่งที่หมายจะเอาชนะให้จงได้ กลับกลายมาเป็นเพื่อนร่วมทีมซะงั้น!!! 

## ตัวละคร

### โรงเรียนมัธยมปลายคาราสึโนะ

; ฮินาตะ โชโย (日向 翔陽) 
หมายเลขเสื้อเบอร์ 10

เกิด : 21 มิถุนายน   ส่วนสูง : 162.8 ซม.

เด็กหนุ่มผู้ร่าเริง และกระตือรือร้นที่จะพัฒนาทักษะของตนเองอยู่เสมอ ๆ แต่ก็มักจะมีปัญหาเวลาพูดคุยกับคนอื่น ฮินาตะ เล่นในตำแหน่งมิดเดิลบล็อก เพราะมีพลังในการกระโดดได้สูงอย่างน่าเหลือเชื่อ และมีการตบลูกที่สุดยอด ประกอบกับความคล่องตัวของเขาจึงได้เปรียบในการเป็น "**ตัวล่อที่แข็งแกร่ง**"สามารถเปลี่ยนตำแหน่งในสนามได้อย่างรวดเร็วถึงแม้ว่าจะมีร่างกายเล็กก็ตามที

;คาเงยามะ โทบิโอะ
หมายเลขเสื้อเบอร์ 9

เกิด : 22 ธันวาคม  ส่วนสูง : 180 ซม.

นักเรียนปีหนึ่งของคาราสึโนะ แม้คาเงยามะเขาจะเป็นอัจฉริยะด้านวอลเลย์บอล จนได้รับฉายาว่า **ราชาแห่งสนาม** แต่ด้วยความเป็นคนเข้มงวดมากทั้งต่อตนเอง และเพื่อนร่วมทีม จึงถูกปฏิเสธและกีดกันออกจากทีม แต่พอได้มาเรียนอยู่ม.ปลายร่วมทีมวอลเลย์บอลกับฮินาตะ นิสัยของเขาเริ่มเปลี่ยนไป เริ่มที่จะเรียนรู้และเข้าใจถึงความสำคัญของการทำงานเป็นทีม

**ซาวามุระ ไดจิ (ไดจิซัง)**

หมายเลขเสื้อเบอร์ 1

เกิด : 31 ธันวาคม  ส่วนสูง : 176.8 ซม.

กัปตันทีมวอลเลย์บอลโรงเรียนคาราสึโนะ นักเรียนชั้นปีที่ 3 ผู้มีบุคลิกอ่อนโยน เถรตรงดั่งเช่นลูกศร แต่เวลาเขาโกรธนั้นจริงจัง และน่ากลัวมาก

**สึงะวาระ โคว (สึกะ)**

หมายเลขเสื้อเบอร์ 2

เกิด : 13 มิถุนายน  ส่วนสูง : 174.3 ซม.

รองกัปตันทีมวอลเลย์บอลโรงเรียนคาราสึโนะ ผู้แสนอ่อนโยน โอบอ้อมอารีต่อเพื่อนร่วมทีม และเขายังเป็นผู้ประสานงานภายในทีมอีกด้วย ถึงแม้บางครั้งคำพูดออกจะดูรุนแรงไปบ้าง เล่นตำแหน่งเซ็ตเตอร์

;อาซึมาแนะ อาซาฮิ
หมายเลขเสื้อเบอร์ 3

เกิด : 1 มกราคม  ส่วนสูง : 184.7 ซม.

เอ็ซของทีมวอลเลย์บอลโรงเรียนคาราสึโนะ ที่มีทั้งชั้นเชิง และเทคนิคในการ
เล่นวอลเลย์บอลสูงมาก เขาจึงได้รับการยอมรับ และนับถือมากจากสมาชิกในทีม แต่เนื่องจากอาซึมาเนะมีบุคคลิกค่อนข้างเงียบ มีความรับผิดชอบสูง ทำให้ในบางครั้งเขากลับดูอ่อนแอ และขาดความมั่นใจในตัวเอง

;นิชิโนะยะ ยู
หมายเลขเสื้อเบอร์ 4

เกิด : 10 ตุลาคม  ส่วนสูง : 159.3 ซม.

ชอบพูดจาเสียงดัง นิสัยร่าเริง และขี้อายมากกับผู้หญิง เขามีปฏิกิริยาการตอบสนองที่รวดเร็วคล่องตัวมาก ความสามารถในการป้องกันและทักษะของลิบเบอโร่ ทำให้เขาได้รับฉายาว่า เทพผู้พิทักษ์ของทีมคาราสุโนะ (ผู้เล่นที่สูงน้อยที่สุดในทีม) เคยเป็นลิเบอโร่ที่ดีที่สุดในสมัยมัธยมต้น

;ทะนากะ เรียวโนะซึเกะ
หมายเลขเสื้อเบอร์ 5

เกิด : 3 มีนาคม  ส่วนสูง : 177.2 ซม.

แม้บุคคลิกออกจะดูน่ากลัว ไม่ว่าจะเป็นหน้าตา หรือ น้ำเสียง แต่ทานากะนั้นกลับเป็นพี่ชายที่ดูแลรุ่นน้องในทีมได้เป็นอย่างดี เขายังเป็นผู้เล่นวอลเลย์บอลที่เต็มไปด้วยความกล้า!

;เอนโนชิตะ ชิคาระ
หมายเลขเสื้อเบอร์ 6

ผู้เล่น ปีสองเล่นตำแหน่งวิงสไปเกอร์ (ตัวตบ) เป็นคนมีนิสัยเงียบๆไม่ค่อยมั่นใจในตัวเอง เขาเป็นคนที่นิชิโนยะและทานากะค่อนข้างเกรงกลัว รวมถึงปีหนึ่งบางคนด้วยเช่นกัน หนึ่งในสมาชิกที่เคยหนีจากการฝึกอบรมของโค้ชอุไคแต่ก็กลับมาในภายหลัง ได้รับความไว้วางใจจากเพื่อนร่วมทีมให้เป็นว่าที่กัปตันทีมคนต่อไปของชมรม

;**คาซึฮิโตะ นาริตะ**
หมายเลขเสื้อเบอร์ 7

ผู้เล่นปีสองในตำแหน่งมิดเดิลบล็อกของคาราสึโนะ และเขาก็เป็นหนึ่งในสมาชิกที่เคยหนีจากการฝึกอบรมของโค้ชอุไคแต่ก็กลับมาในภายหลัง เป็นคนที่มีทรงผมคล้ายๆกับทานากะ

**คิโนชิตะ ฮิซาชิ**

หมายเลขเสื้อเบอร์ 8
 
ผู้เล่นปีสองในตำแหน่งวิงสไปเกอร์ หนึ่งในสมาชิกที่เคยหนีจากการฝึกอบรมของโค้ชอุไค

**ซึกิชิมะ เคย์ (สึกกี้)**

หมายเลขเสื้อเบอร์ 11

เกิด : 27 กันยายน  ส่วนสูง : 188.3 ซม.

หนุ่มแว่นเรียนเก่ง หัวดี ด้วยความสูงอันโดดเด่น และมีการเล่นวอลเลย์บอลป้องกันอันฉลาดมาก เขาจึงไม่คิดที่จะพึ่งพาการกระโดดของฮินาตะที่เล่นในตำแหน่งเดียวกัน นอกจากนี้เขายังชอบยั่วโมโหคาเงยามะโดยเรียกเขาว่า "ราชา" อีกต่างหาก ซึกิชิมะนั้นมีเหตุผลที่ทำให้เขามีทัศนคติว่าไม่ควรใช้ความพยายามมากจนเกินไปในการทำกิจกรรมของชมรม สุดท้ายต้องจบลงด้วยการบาดเจ็บ

**ยามากุจิ ทาดาชิ** 

หมายเลขเสื้อเบอร์ 12

เกิด : 10 พฤศจิกายน  ส่วนสูง : 179.5 ซม.

เพื่อนสนิทกับซึกิชิมะเป็นคนที่ค่อนข้างขี้อายพอสมควร ตำแหน่งตัวบล็อก มีความสามมารถในการกระโดดเสิร์ฟ แม้ในช่วงแรกจะไม่ประสบความสำเร็จ แต่ได้รับกำลังใจจากเพื่อนร่วมทีม ทำให้เขาเกิดความเชื่อมั่นว่าต้องทำมั่นให้สำเร็จในครั้งหน้าที่มีการแข่งขัน

**ผู้จัดการทีม**

;ชิมิซึ คิโยโกะ : สาวสวยผู้สงบเงียบ เธอเป็นผู้จัดการทีมชมรมวอลเลย์บอลที่มีความรับผิดชอบต่องานในชมรมสูงมาก และห่วงอนาคตชมรมวอลเลย์บอลเมื่อเธอเรียนจบแล้ว จึงตัดสินใจรับยาจิมาเป็นผู้จัดการเพิ่มอีกคน

;ยาจิ ฮิโตกะ : นักเรียนปีหนึ่งที่ได้รับการคัดเลือกจากชิมิซึให้เป็นผู้ช่วยผู้จัดการชมรม นิสัยค่อนข้างเงอะงะและตื่นกลัวได้ง่ายดาย คอยดูแลให้กำลังใจสมาชิกในทีม

;ทาเคดะ อิทเท็ตสึ :สอนวิชาวรรณกรรมญี่ปุ่นสมัย​​ใหม่ เป็นคนนิสัยสุภาพ มองโลกในแง่ดีแต่ค่อนข้างเงอะงะ ครูที่ปรึกษาชมรมวอลเลย์บอลคาราสึโนะ แม้ว่าเขาจะมีประสบการณ์น้อยในวอลเลย์บอลเขาพยายามที่จะกระตุ้นให้ทีมโดยพูดให้คำแนะนำและกำลังใจ

**ครูฝึก/โค้ช**
;อุไค อิทเคย์ :อดีตโค้ชของชมรมวอลเลย์บอลชายคาราสึโนะ เป็นคนที่ดูน่ากลัวและเป็นที่เคารพของสมาชิกชมรมวอลเล่ย์บอล  ออกจากการเป็นโค้ชเพราะสุขภาพ ปัจจุบันโค้ชเด็กและนักศึกษาที่เล่นวอลเลย์บอล

;อุไค เคย์ชิน : ศิษย์เก่าและอดีตสมาชิกชมรมวอลเล์บอลชายของโรงเรียนคาราสึโนะ หลานชายของอดีตโค้ชคนเก่าของคาราสึโนะ โค้ชคนปัจจุบันของทีมคาราสึโนะ มาเป็นโค้ชเพราะการขอร้องของคุณครูทาเคดะ ทำงานอยู่ที่ร้านซาคาโนะชิตะซึ่งเป็นกิจการของครอบครัว(แม่)

**อื่นๆ**
;ยักษ์ใหญ่ตัวจิ๋ว / สมอลไจแอนท์ (ฉายา) :อดีตเอซของคาราสึโนะ เป็นแรงบันดาลใจของฮินาตะในการเข้าคาราสึโนะ
;มิจิมิยะ ยุย :กับตันชมรมวอลเลย์บอลหญิงของคาราสึโนะ ปัจจุบันออกจากทีมไปแล้ว เป็นเพื่อนสนิทกับซาวามูระ ไดจิ และดูเหมือนว่าเธอจะแอบชอบเขาด้วย
;ทานากะ ซาเอโกะ : พี่สาวของทานากะ ริวโนะสุเกะ นักศึกษามหาวิทยาลัย ศิษย์เก่าของคาราสึโนะ เป็นหนึ่งในเพื่อนร่วมชั้นของยักษ์ใหญ่ตัวจิ๋ว:

### โรงเรียนมัธยมปลายเนโกะมะ

ทีมวอลเลย์บอลโรงเรียนเนโกะมะ เป็นทีมคู่ปรับกับคาราสึโนะมาอย่างยาวนาน โดย 'อุไค อิทเคย์' อดีตโค้ชของทีมคาราสึโนะนั้นรู้จักกับโค้ชของฝ่ายโรงเรียนเนโกะมะ ทั้งสองทีมเคยปะทะกันอย่างสูสีและดุเดือดจนขึ้นชื่อว่าเป็น'สงครามกองขยะ' (แมวและฝูงอีกา) ทีมวอลเลย์บอลเนโกะมะไม่ใช่ทีมที่เน้นกำลังรบหรือมีลีลาฉูดฉาดมากเสียเท่าไหร่ แต่จะใช้ความสัมพันธ์จากคนในทีมให้เป็นประโยชน์ อ่านการเคลื่อนไหว ลักษณะการบุก และวิธีป้องกันที่เหมาะสมที่สุดสำหรับทีมคู่แข่งในแมทซ์นั้นๆ เมื่อพบช่องโหว่หรือจุดอ่อนจึงทำการสกัดทำแต้มไป

;โคซุเมะ เคนมะ:
เซตเตอร์ปี 2 เปรียบเสมือนหัวใจและสมองของทีม เมื่อก่อนไม่มีความสนใจในกีฬาวอลเลย์บอล จนกระทั่ง คุโระ เท็ตสึโระ ซึ่งเป็นเพื่อนสมัยเด็กชักชวนให้มาเล่นด้วยกัน ถึงร่างกายจะไม่สูงใหญ่ หรือดูไม่มีพรสวรรค์ในด้านกีฬา แต่เขาก็มีความสามารถในการดึงฝีมือของเพื่อนร่วมทีมและอ่านเกมส์ของคู่ต่อสู้ได้อย่างทะลุปรุโปร่ง เคยเจอกับฮินาตะโดยบังเอิญในระหว่างที่เดินทางมาซ้อมแข่งกับโรงเรียนคาราสึโนะ

;คุโรโอะ เท็ตสึโระ
กัปตันทีม มีบุคลิกที่ผ่อนคลาย วางแผนเก่งและถือว่าเป็นผู้เชี่ยวชาญด้านการยั่วยุ นอกจากนี้ยังมีความเป็นผู้ใหญ่มากๆ

;ยามาโมโตะ ทาเคโทระ
นิสัยบุคลิกเหมือนกับทานากะ ทำให้ทั้งคู่สนิทกันมาก และชอบคิโยโกะอีกด้วย

;ไฮบะ เลฟ
ลูกครึ่งญี่ปุ่น-รัสเซีย มีจุดเด่นที่ตัวสูงยาว เคยกล่าวกับโชโยว่าซักวันจะหยุดบอลของโชโยให้ได้

;อินุโอกะ โช
ตอนแรกเขาเป็นหนึ่งในบล็อกกลางของทีม ต่อมาเขาสลับตำแหน่งกับเลฟที่ตัวสูงกว่า

;โยบุยุกิ ไค
ไคเป็นคนที่ใจเย็น,สงบ,สุภาพ ซึ่งส่วนใหญ่อยู่เบื้องหลังทำให้เขามีบทบาทในฐานะรองกัปตัน

;ยาคุ โมริสุเกะ
เล่นตำแหน่งลิเบอโร่ เป็นคนที่สมาชิกในทีมเคารพนับถือสุด แม้กระทั่งคุโระเองก็ตาม

;ชิบายามะ ยูกิ
เป็นคนไม่มีความมั่นใจในตัวเอง แต่พยายามอย่างดีที่สุดในความสามารถของตัวเอง

;ฟุคุนากะ โชฮาอิ
ปี 1 ตาเหมือนแมว เป็นที่ยอมรับของอาจารย์และเพื่อนๆปี1 เล่นตำแหน่ง วิง สไปร์เกอร์

;เทชิโร่ ยามาฮิโกะ
ปี 1 เป็นคนสงบและเก่งด้านวิเคราะห์และรวมข้อมูล เล่นตำแหน่งเซ็ตเตอร์

**ครูฝึก/โค้ช**

;เนโกะมาตะ ยาสุฟุมิ
;นาโออิ มานาบุว

### โรงเรียนอาโอบะโจไซ (เซย์โจ)

**สมาชิกในทีม**
;โออิคาวะ โทรุ 
เป็นกัปตันทีม เป็นคนเก่ง ติดTop 3ของจังหวัด ชอบยั่วยุฝ่ายตรงข้าม เป็นที่ชื่นชอบของสาวๆและ ยังเป็นคนที่เคยสอนวอลเลย์ให้โทบิโอะสมัยม.ต้นอีกด้วย และมักชอบตั้งชื่อแปลกๆให้คนอื่น

;มัตสึคาวะ อิซเซย์
;ฮานามากิ ทาคาฮิโระ
;อิวาอิสุมิ ฮาจิเมะ
;ฮายาบะ ชิเกรุ
;วาตาริ ชินจิ
;คินดาอิชิ ยุทาโร่
;คุนิมิ อากิระ
เป็นคนที่มีนิสัยขี้รำคาญ มีเทคนิคการเล่นคือ ออมแรงตอนต้นเกมและเอามาใช้ตอยปลายเกม คำที่เกลียด"ทุ่มสุดตัว!!"
;เคียวทานิ เคนทาโร่

### โรงเรียนเทคนิคดาเตะโค
**<u>สมาชิกในทีม</u>**
;**คามาซากิ ยาสึชิ** (鎌先 靖志)

วันเกิด : 8 พฤศจิกายน

หมายเลขเสื้อเบอร์ 1

นักเรียนปี3 รองกัปตัน และ ผู้เล่นตำแหน่ง ตัวบล็อกกลาง(Middle Blocker) ของเทคนิคดาเตะโก ส่วนสูง 186.8 เซนติเมตร

;**โมบิวะ คะนะเมะ** (茂庭 要)

วันเกิด : 6 กันยายน

หมายเลขเสื้อเบอร์ 2

นักเรียนปี 3 กัปตันของทีมวอลเลย์บอลเทคนิคดาเตะโก ผู้เล่นตำแหน่ง ตัวเซ็ต (setter)ในการแข่งขันอินเตอร์ไฮ ส่วนสูง 176.3 เซนติเมตร

;**ซาซายะ ทาเคฮิโตะ**(笹谷 武仁)

วันเกิด : 10 กุมภาพันธ์

หมายเลขเสื้อเบอร์ 3

ผู้เล่นตำแหน่ง ตัวตบหัวเสา (Wing Spiker) มีใบหน้าที่จริงจัง เป็นไปได้ว่าอาจเกิดจากคิ้วของเขา อย่างไรก็ตามเขามีนิสัยที่เป็นมิตร และสนับสนุนรุ่นน้องได้ดีในระหว่างการแข่งขัน ส่วนสูง 174.3 เซนติเมตร

;**อาโอเนะ ทากาโนบุ** (青根 高伸)

ส่วนสูง : 191.8 เซนติเมตร →196.3 เซนติเมตร

วันเกิด : 13 สิงหาคม

หมายเลขเสื้อเบอร์ 7 (การแข่งขันอินเตอร์ไฮ) / หมายเลขเสื้อเบอร์ 1 (การแข่งขันฮารุโค )

ผู้เล่นตำแหน่ง ตัวบล็อกกลาง(MiddleBlocker)  เขาเป็นตัวบล็อกหลักของดาเตะโก เป็นที่รู้จักกันในนามของ “กำแพงเหล็ก”   เขามักจะมีสีหน้าจริงจังอยู่ตลอดเวลา จุดเด่นบนใบหน้า “ไม่มีคิ้ว”

;**ฟุตาคุจิ เคนจิ** (二口 堅治)

วันเกิด : 10 พฤศจิกายน

หมายเลขเสื้อเบอร์ 6 (การแข่งขันอินเตอร์ไฮ) / หมายเลขเสื้อเบอร์ 2 (การแข่งขันฮารุโค )

ผู้เล่นตำแหน่ง ตัวตบหัวเสา (Wing Spiker)  และเป็นเอซของทีม ส่วนสูง 184.2 เซนติเมตร หลังจากรุ่นพี่ปี 3 จบจากชมรม เขาก็ได้เป็นกัปตันของทีม

;**โอบาระ ยูทากะ** (小原 豊)

วันเกิด : 15 ธันวาคม

หมายเลขเสื้อเบอร์ 12 (การแข่งขันอินเตอร์ไฮ) / หมายเลขเสื้อเบอร์ 3 (การแข่งขันฮารุโค )

ผู้เล่นตำแหน่ง ตัวตบหัวเสา (Wing Spiker)  เป็นคนนิสัยดีสบายๆ มักจะเห็นเขาในพาสของการบล็อกและชื่นชมอาโอเนะ ส่วนสูง 187 เซนติเมตร

;**โคกาเนะงาวะ คันจิ** (黄金川 貫至)

ส่วนสูง : 191.5 เซนติเมตร →195.4 เซนติเมตร

วันเกิด : 9 กรกฎาคม

หมายเลขเสื้อเบอร์ 7

เขาได้เป็นผู้เล่นตำแหน่ง ตัวเซ็ต (Setter) หลังจากที่รุ่นพี่ปี3 จบจากชมรมไป ด้วยส่วนสูงที่เกิน 190 เซนติเมตร ทำให้ได้รับตำแหน่ง “กำแพงเหล็กคนใหม่” มีนิสัยกระตือรือร้นและพลังงานสูง แต่ขาดทักษะในการคิดอย่างรอบคอบ

;**ซากุนามิ โคสุเกะ**(作並 浩輔)

วันเกิด : 30 สิงหาคม

หมายเลขเสื้อเบอร์ 13

ผู้เล่นตำแหน่งลิเบอโร่ มีนิสัยจริงใจ ขยัน และจริงจังกับการเล่นในตำแหน่ง ลิเบอโร่ อย่างมาก ส่วนสูง 166 เซนติเมตร

;**โอนากาวะ ทาโร** (女川  太郎)

วันเกิด : 14 ธันวาคม

หมายเลขเสื้อเบอร์ 8

เขาเข้าร่วมเป็นส่วนหนึ่งของทีมหลังจากที่รุ่นพี่ปี3 จบจากชมรมออกไป และเริ่มเล่นในตำแหน่งตัวตบหัวเสา (Wing Spiker) ส่วนสูง 176 เซนติเมตร

;**ฟุคิอาเกะ ฮิโตชิ** (吹上 仁悟)

หมายเลขเสื้อเบอร์ 11

หนึ่งในผู้เล่นตำแหน่ง ตัวบล็อกกลาง(Middle Blocker) ไม่ค่อยมีข้อมูลของเขามากนัก แต่ดูเหมือนว่าเขาจะเป็นคนเงียบๆและให้เกียรผู้อื่น ส่วนสูง 186.3 เซนติเมตร

**<u>ผู้จัดการทีม</u>**

;**นาเมะสึ ไม** (滑津 舞)

นักเรียนชั้นปี2 ผู้จัดการสาวของชมรมวอลเลย์บอลชายของดาเตะโก ส่วนสูง 160.5 เซนติเมตร เธอเป็นคนร่าเริงแจ่มใส และให้การสนับสนุนทีมอย่างเต็มที่ เมื่อทีมเล่นได้ดีเธอไม่เคยลังเลที่จะชื่นชมพวกเขา

**<u>โค้ช</u>**
;**โออิวาเกะ ทาคุโระ** (追分 拓朗)

โค้ชของชมรมวอลเลย์บอลชายดาเตะโก

### โรงเรียนฟุคุโระดานิ
**<u>สมาชิกทีม</u>**
;โบคุโตะ โคทาโร่ (木兎 光太郎)

ส่วนสูง : 185.3 เซนติเมตร →190 เซนติเมตร

วันเกิด : 20 กันยายน

หมายเลขเสื้อเบอร์ 12 (มัธยมปลายปี1) / หมายเลขเสื้อเบอร์ 4 (มัธยมปลายปี2-3)

กัปตันและเอซของทีม ผู้เล่นตำแหน่ง ตัวตบหัวเสา (Wing Spiker) และเป็น 1 ใน 5 อันดับแรกของเอซทั่วประเทศ เขามีบุคลิกขี้เล่น ร่าเริง เหมือนเด็กๆ  จากการบรรยายของเพื่อนในทีมบอกว่าเขาเป็นคน “อารมณ์แปรปรวน”  แม้จะเป็นแค่เรื่องเล็กน้อยก็สามารถเปลี่ยนแปลงอารมณ์และฟอร์มการเล่นของเขาได้

;อาคาอาชิ เคย์จิ (赤葦 京治)

วันเกิด : 5 ธันวาคม

หมายเลขเสื้อเบอร์ 2 (มัธยมต้นปี 3) / หมายเลขเสื้อเบอร์ 10 (มัธยมปลายปี1) /  หมายเลขเสื้อเบอร์ 5 (มัธยมปลายปี2)

รองกัปตันทีม และเป็นผู้เล่นตำแหน่ง  ตัวเซ็ต (Setter)  ส่วนสูง 183 เซนติเมตร ลักษณะนิสัยเป็นคนนิ่งๆใจเย็น ไม่ค่อยแสดงอารมณ์ที่หลากหลาย ดูเหมือนว่าเขาจะค่อนข้างที่จะสนิทกับโบคุโตะเป็นอย่างมาก แม้ว่าจะมีบุคลิกที่ตรงกันข้ามกัน 

;วาชิโอะ ทัตสึโอะ (鷲尾 辰生)

ส่วนสูง : 187.8 เซนติเมตร → 191.3 เซนติเมตร

วันเกิด : 29 สิงหาคม

หมายเลขเสื้อเบอร์ 2

หนึ่งในผู้เล่นตำแหน่ง ตัวบล็อกกลาง(Middle Blocker) เขาเป็นคนเงียบขรึมและจะพูดเมื่อจำเป็นเท่านั้น

;ซารุคุอิ ยามาโตะ (猿杙  大和 )

วันเกิด : 2 สิงหาคม

หมายเลขเสื้อเบอร์ 3

ผู้เล่นตำแหน่ง ตัวตบหัวเสา (Wing Spiker)  จุดเด่นของเขาคือมีปากที่คล้ายกับลิงซึ่งตรงกับชื่อ “ซารุ” ของเขา ส่วนสูง 181.5 เซนติเมตร

;โคโนฮะ อากิโนริ (木葉  秋紀)

วันเกิด : 30 กันยายน

หมายเลขเสื้อเบอร์ 7

ผู้เล่นตำแหน่ง ตัวตบหัวเสา (Wing Spiker) ส่วนสูงสมัยมัธยมปลาย 178.8 เซนติเมตร ทำให้เขาเตี้ยเป็นอันดับ 3ของทีม มีผมสีบลอนด์เข้ม นัยน์ตาแคบ เขารู้ว่าจะต้องทำอย่างไร เมื่อโบคุโตะอยู่ในสภาวะอารมณ์ที่ย่ำแย่

;อะนะโฮริ ชูอิจิ(穴掘 秀)

หมายเลขเสื้อเบอร์ 10

นักเรียนชั้นปีที่1  ผู้เล่นตำแหน่ง ตัวเซ็ต (Setter)  ส่วนสูง 177 เซนติเมตร

;โอมิ ฮารุกิ(小見 春樹)

ส่วนสูง : 164.7 เซนติเมตร → 166 เซนติเมตร

วันเกิด : 23 มกราคม

หมายเลขเสื้อเบอร์ 11

ผู้เล่นตำแหน่ง ลิเบอโร่  มีนิสัยร่าเริง พลังานเยอะ และเสียงดัง เขาเป็นคนที่คิดอะไรก็พูดออกมา

;โอนากะ วาตารุ(尾長 渉)

วันเกิด : 14 เมษายน

หมายเลขเสื้อเบอร์ 12

นักเรียนชั้นปีที่1 ผู้เล่นตำแหน่ง ตัวบล็อกกลาง(Middle Blocker) เขามีผมสั้นสีดำ และสูงที่สุดในนักเรียนชั้นปีที่ 1 ด้วยส่วนสูงสมัยมัธยมปลาย 193 เซนติเมตร และเป็นคนขยันหมั่นเพียรเป็นอย่างมาก  

**<u>ผู้จัดการทีม</u>**
;ชิโรฟุกุ ยูกิเอะ (白福 雪絵)

ผู้จักการชมรมวอลเลย์บอลชายของฟุคุโระดานิ เธอมีผมสั้นประบ่าสีน้ำตาลแดงเหมือนกับสีตา

;สุสุเมดะ คาโอริ(雀田 かおり)

หนึ่งในผู้จัดการชมรมวอลเลย์บอลชายของฟุคุโระดานิ เธอเป็นคนใจดี และคิดบวกอยู่เสมอ มักจะเห็นรอยยิ้มได้จากเธอเป็นประจำ

**<u>โค้ช</u>**

;ยามิจิ เคยูกิ(闇路 建行)

หัวหน้าโค้ชของชมรมวอลเลย์บอลชายของฟุคุโระดานิ ในฐานะโค้ช เขาเป็นคนที่เอาจริงเอาจังและเคร่งครัด แต่เขาก็เข้าใจผู้เล่นในทีมและคอยให้กำลังใจได้เป็นอย่างดี

### โรงเรียนโจเซนจิ
**<u>สมาชิกทีม</u>**

;เทรุชิมะ ยูจิ (照島 遊児)

วันเกิด : 18 เมษายน

หมายเลขเสื้อเบอร์ 4 (การแข่งขันอินเตอร์ไฮ) / หมายเลขเสื้อเบอร์ 1 (การแข่งขันฮารุโค )

กัปตันทีมวอลเลย์บอลโจเซนจิ ผู้เล่นตำแหน่ง ตัวตบหัวเสา (Wing Spiker) ส่วนสูง 177.2เซนติเมตร เป็นคนนิสัยเด็กๆและเต็มไปด้วยพลังงาน เขาคิดว่าวอลเลย์บอลก็เหมือนเกมๆหนึ่ง และไม่ได้ให้ความจริงจังเท่าไรนัก แต่ความคิดของเขาก็เปลี่ยนไปหลังจากได้แข่งขันกับทีมคาราสึโนะ

;โบบาตะ คาซึมะ (母畑 和馬)

หมายเลขเสื้อเบอร์ 10 (การแข่งขันอินเตอร์ไฮ) / หมายเลขเสื้อเบอร์ 2 (การแข่งขันฮารุโค )

ผู้เล่นตำแหน่ง ตัวบล็อกกลาง(Middle Blocker) ส่วนสูง 185.9 เซนติเมตร มีบุคคลิกเหมือนกับทีมของเขาคือ สดใสร่าเริง ไร้ความกังวล และมักจะมีรอยยิ้มติดอยู่บนใบหน้าเสมอ

;ฟุตามาตะ ทาเคฮารุ(二岐 丈春)

หมายเลขเสื้อเบอร์ 3

ผู้เล่นตำแหน่ง ตัวเซ็ต (setter) เขาดูเป็นคนง่ายๆและไม่ค่อยระมัดระวัง ส่วนสูง 178.5 เซนติเมตร

;ฮิกาชิยามะ คัตสึโดะ(東山 勝道)

หมายเลขเสื้อเบอร์ 4

ผู้เล่นตำแหน่ง ตัวตบหัวเสา (Wing Spiker)  ส่วนสูง 175.5 เซนติเมตร

;นุมะจิริ รินทาโร่ (沼尻 凛太郎)

หมายเลขเสื้อเบอร์ 7

ผู้เล่นตำแหน่ง ตัวตบหัวเสา (Wing Spiker)  ส่วนสูง 176.8 เซนติเมตร เขาเป็นคนร่างเริง และชอบสะเพร่าในเกมการแข่งขันบ่อยๆ แต่อย่างไรก็ตามเขาเล่นได้ค่อนข้างดีมากหากถึงช่วงเวลาจริงจัง

;อิซากะ โนบุโยชิ (飯坂 信義)

หมายเลขเสื้อเบอร์ 9

ผู้เล่นตำแหน่ง ตัวบล็อกกลาง(Middle Blocker) ส่วนสูง 186.2 เซนติเมตร เขามีนิสัยคล้ายๆ กับสมาชิกในทีมคนอื่นๆ มีพลังงานล้นเหลือ กระตือรือร้น ไม่ได้จริงจังกับวอลเลย์บอลมากนัก

;ซึจิยุ อาราตะ (土湯 新)

หมายเลขเสื้อเบอร์ 11

ผู้เล่นตำแหน่ง ลิเบอโร่  ส่วนสูง 168.5 เซนติเมตร เขาเป็นคนเงียบๆและขี้อายเมื่อเทียบกับผู้เล่นคนอื่นในทีม เขามักจะประหม่าอยู่บ่อยๆในขณะที่เพื่อนร่วมทีมรู้สึกสบายๆ ดูเหมือนว่าเขาจะชอบ มิซากิ และจะหน้าแดงเมื่อเธออยู่ใกล้ๆ

**<u>ผู้จัดการทีม</u>**

;มิซากิ ฮานะ(三咲 華)

ผู้จัดการชมรมวอลเลย์บอลชายโจเซนจิ   เป็นคนค่อนข้างเงียบ ไม่ค่อยพูดมากนะ แต่พอพูดก็สามารถทำให้ทีมเปลี่ยนแปลงความคิดได้

;คุริบายาชิ รุนะ (栗林 るな)

นักเรียนมัธยมปลายปี1 ผู้จัดการชมรมวอลเลย์บอลชายโจเซนจิ  ไม่ค่อยมีข้อมูลของเธอมากนะ ดูเหมือนว่าจะเป็นคนอ่อนโยนและใจดี

### โรงเรียนมัธยมอิทาจิยามะ

เป็นโรงเรียนแชมป์ในโตเกียว  ทีมงานภูมิใจนำเสนอหนึ่งในสามเอซชั้นนำของประเทศ ซากุสะ และนักเรียนมัธยมปลายที่ดีที่สุดในประเทศ โคโมริ และซึคาสะ อิซูนะ เซ็ตเตอร์ที่ดีที่สุดของจูเนียร์โอลิมปิกคัพ  อิทาจิยามะเป็นแชมป์อินเตอร์ไฮและตั้งต้นในการแข่งขันระดับชาติสปริงไฮ

**Tsukasa Iizuna (ญี่ปุ่น: 飯綱いいづな 掌つかさ, ซึกาสะ ลิซูนะ)**

เป็นนักศึกษาชั้นปีที่ 3 ที่สถาบัน Itachiyama รวมถึงกัปตันและผู้จัดทีมวอลเลย์บอลของโรงเรียนซึ่งได้รับการสนับสนุนให้ชนะ Spring High

**Kiyoomi Sakusa** **(ญี่ปุ่น: 佐久早さくさ 聖臣きよおみ, Sakusa Kiyoomi)**

เป็นนักวอลเลย์บอลคนเก่งของ Itachiyama Institute ซึ่งเป็นที่โปรดปรานอย่างมากในการชนะการแข่งขันระดับชาติ  เขาเป็นหนึ่งในสามเอซชั้นนำของประเทศ ร่วมกับคิริวและอุชิจิมะ และเป็นปีที่สองเพียงคนเดียวในหมู่พวกเขา

**โมโตยะ โคโมริ (ญี่ปุ่น: 古森こもり 元也もとや, โคโมริ โมโตยะ)**

เป็นผู้ริเริ่มเสรีนิยมสำหรับสถาบันอิทาจิยามะ ซึ่งเป็นทีมเต็งที่จะชนะการแข่งขันระดับชาติ  เขายังถูกเรียกว่าเป็นนักวอลเลย์บอลระดับไฮสคูลอันดับหนึ่งในวอลเลย์บอลรายเดือน และได้รับเชิญให้เข้าร่วมค่ายฝึกอบรมเยาวชนแบบเร่งรัด All-Japan

## รายชื่อตอนทั้งหมด
;มังงะ
* รายชื่อตอนในไฮคิว!! คู่ตบฟ้าประทาน (มังงะ)

;อนิเมะ
* รายชื่อตอนในไฮคิว!! คู่ตบฟ้าประทาน (อนิเมะ)

## เพลงประกอบ
; Haikyū!! (ซีซั่นแรก)
* เพลงเปิด "Imagination" (イマジネーション)
: ขับร้อง: SPYAIR
* เพลงปิด "Tenchi Gaeshi" (天地ガエシ)
: ขับร้อง: NICO Touches the Walls

; Haikyū!! (ซีซั่นสอง)
* เพลงเปิด "I'm a believer" (アイム・ア・ビリーバー)
: ขับร้อง:SPYAIR
* เพลงปิด "Climber"  (クライマー)  
: ขับร้อง: Galileo Galilei
*เพลงเปิดสอง "FLY HIGH!!"
:ขับร้อง:Burnout Syndromes
*เพลงปิดที่สอง "Hatsunetsu" (発熱)
:ขับร้อง:Tacica

## อ้างอิง

## แหล่งข้อมูลอื่น
*  เว็บไซต์อย่างเป็นทางการ
*  อนิเมะดาต้าเบส
*  อนิเมะนิวส์เน็ตเวิร์ค
*  เรื่องย่อ ตัวละคร คาแรคเตอร์ อนิเมะ ไฮคิว!! คู่ตบฟ้าประทาน


หมวดหมู่:มังงะที่ตีพิมพ์ในปี พ.ศ. 2555
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะที่ออกฉายในปี พ.ศ. 2558
หมวดหมู่:อนิเมะที่ออกฉายในปี พ.ศ. 2559
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะและมังงะเกี่ยวกับวอลเลย์บอล
หมวดหมู่:ภาพยนตร์อนิเมะที่ออกฉายในปี พ.ศ. 2560
หมวดหมู่:โรงเรียนในวรรณกรรม
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การ์ตูนญี่ปุ่นแนวชีวิตโรงเรียน

หมวดหมู่:โปรดักชัน ไอ.จี
หมวดหมู่:เมเดียลิงก์
หมวดหมู่:อนิเมะของครันชีโรล
หมวดหมู่:แฟรนไชส์ของชูเอชะ